AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS TARYBOS 2026 M. RUGPJŪČIO 27 D. SPRENDIMO NR. T2-222 „DĖL PRITARIMO DALYVAUTI PARTNERIO TEISĖMIS PROJEKTE „DVIEJŲ LYGIŲ PĖSČIŲJŲ PERĖJOS ĮRENGIMAS LINIJOJE VILNIUS–KLAIPĖDA 353+595 KM“ (KRETINGOS PALANGOS G.)“ PAKEITIMO“
 
2026 m. rugsėjo   d. Nr.
Kretinga

1. Parengto sprendimo projekto tikslai ir uždaviniai.
Šio sprendimo tikslas yra papildyti Kretingos rajono savivaldybės tarybos 2026 m. rugpjūčio 27 d. sprendimą Nr. T2-222 „Dėl pritarimo dalyvauti partnerio teisėmis projekte „Dviejų lygių pėsčiųjų perėjos įrengimas linijoje Vilnius–Klaipėda 353+595“ (Kretingos Palangos g.)“ 4 punktu:
[bookmark: _GoBack]„4. Pritarti Projekto jungtinės veiklos sutarties projektui tarp Kretingos rajono savivaldybės administracijos ir AB „LTG Infra“ (pridedama).“.
2. Siūlomos teisinio reglamentavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Sprendimo projektas parengtas vadovaujantis Kretingos rajono savivaldybės vardu sudaromų sutarčių pasirašymo tvarkos aprašo, patvirtinto Kretingos rajono savivaldybės tarybos 2023 m. birželio 29 d. sprendimu Nr. T2-190 „Dėl Kretingos rajono savivaldybės vardu sudaromų sutarčių pasirašymo tvarkos aprašo patvirtinimo“, 6 punktu.
Atsižvelgiant į Lietuvos Respublikos susisiekimo ministro 2025 m. balandžio 23 d. įsakymo Nr. 3-168 „Dėl Lietuvos Respublikos susisiekimo ministro 2022 m. gruodžio 22 d. įsakymo Nr. 3-580 „Dėl 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-05-03-06 „Gerinti eismo saugą“ aprašo patvirtinimo“ pakeitimo“ 1 priedo „2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programos pažangos priemonės Nr. 10-001-05-03-06 „Gerinti eismo saugą“ veiklų „Vieno lygio geležinkelio pervažų modernizavimas“, „Dviejų lygių pėsčiųjų perėjų įrengimas ir (ar) modernizavimas“ ir „Saugų eismą gerinančių priemonių diegimas TEN-T keliuose“ projektų finansavimo sąlygų aprašas“ 5.3.1 papunktį, sudaryta jungtinės veiklos sutartis turi būti pateikta viešajai įstaigai Centrinei projektų valdymo agentūrai iki projekto įgyvendinimo plano pateikimo (iki 2026 m. spalio 1 d.).
3. Kokių rezultatų laukiama.
Bus patvirtintas projekto „Dviejų lygių pėsčiųjų perėjos įrengimas linijoje Vilnius–Klaipėda 353+595“ (Kretingos Palangos g.) jungtinės veiklos sutarties projektas.
4. Lėšų poreikis ir šaltiniai.
Lėšos bus reikalingos 2027 m.
5. Kiti sprendimui priimti reikalingi pagrindimai, skaičiavimai ar paaiškinimai.
Patvirtinus jungtinės veiklos sutarties projektą bus pasirašoma jungtinės veiklos sutartis su AB „LTG infra“. 
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ir autorių grupė.
Strateginio planavimo ir investicijų skyriaus specialistė Ieva Venckutė.
